Rajalane

Rajalane oli aastatel 1919-1921 Valgas ilmunud, oma sõnade järgi, "demokraatline ajaleht, wäljaspool kõiki poliitilisi parteisid".Rajalane, nr 77, 6. september 1919, lk 4. 

Ajaleht oli peamiselt Valga ja teiste Eesti-Läti piiriäärsete alade eestlaste häälekandja ning oluline ametlikke ja avalikke teadete vahendaja. Esimene number ilmus 22. veebruaril 1919 pärast Valga vabastamist enamlaste käest.https://valgalinn.ee/wiki/organisatsioon/84-ajaleht-rajalane/ Algul ilmus ajaleht kord nädalas ja siis kolm korda nädalas: teisipäeval, neljapäeval ja laupäeval.

Ajalehte, mida trükiti Adamsoni trükikojas, andis välja Valga Eesti Kirjastuse-Ühisus, mille moodustasid Artur Karl Kokkult, Johannes Kreideberg, Jaan Pommer ja August Kõiv. Lehe algataja oli Valga komandant Karl-Friedrich Kornel ja selle vastutav toimetaja oli alguses August KõivKõiv, August (sündinud August Kõiw) (1886–1942), Tuntumad Kaukaasia eestlased ja Kaukaasias tegutsenud eestlased. ida.aule.ee (vaadatud 28.12.2025) ning alates 1919. aasta aprillist Jaan Pommer. 

Algul asus toimetus aadressil Pihkva tänav 5 "Ühistöö", alates 23. augustist Moskva tänav 15/17 teisel korrusel ja alates oktoobrist 1919 Valga linna komandantuuri uutes ruumides saksa seltsi "Musse" maja, Riia tänav 5, teisel korrusel. Jaanuaris 1920 toimetus kolis Vassili majja aadressil Pihkva tn 5, Valga Maakonnavalitsuse ruumidesse.

Jaan Pommer alustas uue ajalehe Lõuna-Eesti toimetamise 19. septembril 1921. Rajalase viimane number ilmus 1. septembril.

Vaata ka
Lõuna-Eesti Postimees

 Viited 

Kategooria:Eesti endised ajalehed
Kategooria:Valga ajalugu